De Vilafranca a Reus, per la ruta dels Císters i muntanyes de Prades - Amb les Alforges\nDe Vilafranca a Reus, per la ruta dels Císters i muntanyes de Prades\ncatalunya, reus, vilafranca\nRuta lineal pel Penedès, Montblanc, Prades i Reus\nDistància recorreguda: 150 km\nMaig 2009. Ruta de 3 dies\nLa idea inicial d'aquesta ruta era la de dissenyar un tram de la futura Transcatalunya. Però les condicions climatològiques del dia anterior, ens la van fer modificar.\nLa realitzem amb el material d'acampada però podem trobar allotjament a Montblanc i a Siurana, hi ha hotels i allotjaments rurals en totes dues poblacions. El Refugi Círiac Bonet de Siurana es troba tancat en aquestes dades.\nA Vilafranca i a Reus hi ha estació de tren. A Vilafranca rodalies i a Reus, el Catalunya Exprés o Rodalies.\nDe Vilafranca a Prenafeta. 41 km\nLa idea original, era de Vilafranca a Poblet, però la forta turmenta del dia anterior, ens deix immobilitzades les bicis a uns 2 km de Vilafranca degut al fang que trobem en el camí. De manera que canviem la ruta inicial, originalment per la riera Mermellar i Aiguaviva, que és la ruta més curta per arribar a Santes Creus. L'alternativa que seguim és pel Pla de Manlleu, passant primer per Torrelles de Foix.\nSortim de Vilafranca pel Pla del Diable, al nord-oest de Vilafranca, direcció a la Torre de les aigües. Actualment, aquesta torre només té 3 pisos. En l'antiguitat, era de 5 pisos i proveïa aigua a Vilafranca. Baixem al riu Foix, riu que últimament baixa aigua i abundant, i es travessa sense problemes, es pot creuar pel mig o per una passarel·la que hi ha. Atravessem les masies de la perifèria de La Bleda, direcció les Caves Rovellats. Continuem per varies pista asfaltades fins a la Sant Martí Sarroca. Totes les pistes, direcció nord, porten a Sant Martí. Degut al plugim, preferim fer-les per asfalt. Hi ha altres, que tallen recorregut i es cicle per gravilla.\nTravessem Sant Martí i anem a buscar la carretera del castell, on en la primera curva, trenquem per una pista que ens porta a l'ermita de Sant Joan de Lleó i Torrelles de Foix. Per la carretera BP-2121 direcció Pontons, seguim paral·lel a la Riera de Pontons. A uns quants km de Torrelles, ens apareix la pista senyalitzada Camí al Pla de Manlleu. Aquesta pista, ens farà agafar alçada cap al Coll de la Creu de Sapera. Seguint aquesta pista envoltada de vinyes, ens porta al Pla de Manlleu, tot i que nosaltres fem algunes variants per tallar camí. A Pla de Manlleu, esmorzem amb un bon café amb llet.\nDes del Pla de Manlleu, podem anar cap a Aiguaviva, i reempendre el camí que teníem previst. Però preferim tallar per la pista cap a Selma, un poble abandonat que encara es manté d'empeu el campanar. Deixem Selma a la nostra dreta i per varies pistes, ens dirigim a una urbanització abandonada, El Miracle. Baixem cap a les Pobles, creuem la TV-2441 i per una pista paral·lela a la carretera, ens porta a Santes Creus.\nA Santes Creus seguirem el GR 175, conegut com la ruta dels Císters, un GR circular que uneix Santes Creus, Vallbona de les Monges i Poblet. El tram de Santes Creus al Pla de Santa Maria ens sorprenen les barraques de pastor de pedra i els camps de conreu abandonats, on el bosc està agafant terreny.\nA partir de Figuerola del Camp, un gran i fresc raig de la font ens dóna forces per fer el desnivell que ens queda. Agafem la pista que després es converteix en un sender pedregós que ens puja dalt del coll de l'Era del Caterí (741 mts) i baixa cap a la Font del Bou. La pujada del sender és fa dura. Una alternativa, és a Figuerola del Camp, agafar una pista a la nostra esquerra, enlloc, de la pista de la dreta.\nA dalt de la serra, plantem la tenda, on podem contemplar un cel rojent.Uns petits mosquits ens deixen les cames una mica xuclades, un repelent a les alforgues no ens hauria anat gens malament.\nDe Prenafeta a Siurana. 68 km\nBaixem cap a la Font de Bou i direcció a Prenafeta. Per camins de vinyes ens acostem a l'autopista, i Montblanc. Seguim per una pista que ens deixarà Sant Joan a dalt de la muntanya (una ermita que val la pena visitar) i ens porta a Espluges de Francolí. Durant el camí, trobem espàrrecs, que ens serviran per a fer un bon remenat a la nit.\nD'Espluges de Francolí remuntem alçada per una pista un xic de pendent, que ens portarà a Poblet, on ens refresquem a la font de ferro i magnesia. Cal dir, que per ser maig, està fent una calor que ens deshidrata.\nAra ens toca pujar a dalt de la serralada de Prades, a 1000 m. Ho fem per una pista còmode que parteix del punt d'informació direcció La Pena i els Cogullons, que els deixem a la nostra esquerra.\nAprofitem per pujar a Tossal Ros (1087 mts), un petit pic pla amb un curiós Punt Geodèsic. Al Coll del Llop, anem direcció a Prades pel coll de la Calderat, on ens esperen uns dos km de sender dur per un puja-baixa on ens obliga a arrossegar les bicis. Les zones més dures són recompensades amb el paissatge tant espectacular que ens envolta, al fons, el toronet de Mont-Ral i el mar mediterrani.\nDesprés del sender, una baixada directe ens portarà a Prades (arribem a les 7 de la tarda), on la font d'aquesta vila, ens refresca.Ens atrau la idea d'arribar al càmping de Siurana, on ens espera un animat Barça- Madrid.\nUna pista molt maca i molt bona ens portarà a Siurana. Sense perdre altura al principi ens portarà al Pla dels Bassots, i una baixada, a Siurana.\nDe Siurana a Reus. 40 km\nSiurana, a dalt de la penya, ens obliga a baixar per la carretera fins la pista que porta a baix de les vies d'escalada de Siurana. Aquesta pista, ens porta al riu Siurana, que creurem dos cops, mullant-nos els peus. Per últim, creuem per l'inici del pantà de Siurana, amb una aigua cristallina que ens arriba fins l'entrecuix. La pista ressegueix el pantà fins a la pressa. A pocs metres de la pressa apareix la carretera d'asfalt en mal estat direcció Arbolí. Nosaltres decidim fer-ho per una pista que trobem més avall, un xic tècnica degut a la pendent, les pedres i els reguerots formats per l'aigua. El sol cau, i la deshidratació es fa notar. El paissatge, camps de conreu d'avellana.\nArribem a Arbolí veient escaladors penjats a les parets. A l'Hostalet ens recompensem amb una clara fresqueta i una bona ombra.\nDirecció a Reus, primer per Alforja i després a les Borgues Blanques, tot per carretera i avall. Una bona alternativa, és trencar a 1 km d'Arbolí cap a Los Castillejos i la Mussara.\nA les 17.14 agafem el tren. 4.60 euros per persona de Reus a Vilafranca. El tren va molt ple, tant, que el revisor ni tant sols passa, o bé no existeix!\nNota: per ceuar el pantà de Siurana, no cal seguir tota la pista fins el riu. A una curva cap a l'esquerra de la pista, trobareu un gran fitam davan d'un gros arbre. Seguiu aquest sender, que us portarà al pantà i us estalviareu tot el recorregut per la llera del riu. Aquest tram, no consta el en track del GPS\nEl nivell de l'aigua del pantà, en 15 dies pot variar. L'aigua ens arribava a la cintura i al cap de 15 dies que ho feiem, però amb la ruta dels pedals del vi, l'aigua ens arribava al pit. La calor de la zona, es d'agrair l'aigua i un petit bany.


Talia Lavin, una jueva infiltrada entre supremacistes blancs\nLa periodista nord-americana es va submergir durant un any als pous digitals on neonazis i antisemites s’organitzen. Ara explica a ‘La cultura del odio’ tot el que va aprendre\n31 de de gener del 2022. 08:03\nDona, jueva, bisexual i antifeixista. Podria ser la víctima més odiada dels supremacistes blancs, però Talia Lavin va decidir convertir-se en el seu malson. Durant gairebé un any la periodista nord-americana es va infiltrar en les comunitats digitals on neonazis i antisemites diversos comparteixen els seus somnis humits de desencadenar una guerra racial als Estats Units que desemboqui en un nou Holocaust.\nDesprés de mirar directament als ulls aquest infern ari, Lavin ha retratat el seu periple a ‘La cultura del odio’ (Capitán Swing), un llibre àmpliament aplaudit per la crítica per la seva capacitat per investigar i retratar amb fúria, barra i fins i tot humor les persones que s’amaguen sota aquest submon de violència ultradretana.\n- ¿Què et va portar a infiltrar-te entre supremacistes?\nVaig començar a veure que no era un problema abstracte quan vaig treballar en una agència jueva de notícies i vaig veure com la majoria del trànsit ens arribava de webs neonazis. Després de la manifestació supremacista de Charlottesville del 2017 vaig escriure el meu primer article i vaig rebre tota mena d’insults. Em van dir que l’Holocaust no existia però que n’haurien de fer un per a gent com jo. Si algú mira d’espantar-te pots fugir, però jo vaig doblar l’aposta i vaig decidir que la millor manera de combatre’l era fer que la gent conegui i entengui aquests grups.\n- ¿Quines conclusions treus del teu temps allà?\nPenso molt en dues coses. La primera és que tot i que la gent cregui que els supremacistes són perdedors sense feina ni vida, són gent totalment normal que podries trobar-te al súper o a l’escola del teu fill. Cap de nosaltres és immune a la propaganda i com més ens aferrem als estereotips menys entenem el problema.\nL’altra és que el seu odi es construeix sobre històries. Hi ha gent que gaudeix amb la crueltat, però la majoria odien perquè es repeteixen una història per justificar les seves accions. Creuen honestament que la raça blanca és víctima d’un atac dels jueus i els negres i que les seves accions serviran per garantir el seu futur.\n- Assenyales que l’odi al jueu és inseparable del supremacisme blanc ¿Fins a quin punt la conspiranoia antisemita fonamenta l’ADN dels EUA?\nL’antisemitisme és en gran part la nostra herència colonial d’Europa, arrosseguem els estereotips que es van crear allà fa segles. L’odi no és una illa, tot està connectat i el jueu és el boc expiatori definitiu. Així, poden creure que el moviment pels drets dels afroamericans és obra d’elits jueves que busquen acollir immigrants per barrejar les races i perpetrar així un genocidi blanc. Per als supremacistes tot és una gran conspiració per a la dominació jueva.\n- ¿Com estan aprofitant la pandèmia de la covid per popularitzar les seves consignes?\nDurant la pesta negra (s. XIV) es va culpar els jueus d’haver iniciat la plaga i això va portar a pogroms amb milers d’assassinats. Aquesta mateixa història es recicla cada vegada que hi ha una època de crisi. La pandèmia ha causat una gran agitació, paranoia i por. I, tancats a casa, molts han trobat un camí cap a conspiracions que diuen que les vacunes són per matar-nos. Quan la teva vida està en risc és natural buscar un culpable i els jueus han ocupat aquesta posició en l’imaginari occidental.\nEls supremacistes han vist en la covid un pla del govern jueu per domesticar la societat. A l’infiltrar-se entre els antivacunes han fet que aquests s’acostin als seus postulats. La por és per a ells un avantatge per reclutar gent.\n- ¿Fins a quin punt la retòrica xenòfoba i nacionalista de Trump va alimentar els supremacistes?\nEls supremacistes van aprofitar l’arribada de Trump per popularitzar-se. Trump ha facilitat que diferents tipus d’extremistes s’infiltrin en el Partit Republicà. Hi ha membres del Congrés alineats amb la insurrecció, d’altres amb els supremacistes i d’altres que estan prohibint que a les escoles hi hagi llibres sobre educació sexual. Això és producte de Trump.\n- ¿El seu recolzament a la insurrecció contra el Capitoli va millorar la seva percepció?\nMolts supremacistes pensen que la insurrecció va ser fluixa perquè no van acabar la feina assassinant els congressistes. Al principi van pensar que Trump els deixaria fer els pogroms tranquils, però després el van convertir en un esclau dels jueus perquè va posar Jared Kushner a la Casa Blanca i es va aliar amb el sionisme d’Israel.\n- ¿Veuen les eleccions del 2024 com una oportunitat per mirar de subvertir el sistema?\nHi ha moltes visions diferents. La decepció amb Trump va portar uns quants a rebutjar la política i a abraçar el terrorisme. D’altres han vist una oportunitat per centrar-se en eleccions locals i estatals. Allà és on estan arribant a prendre decisions que impacten en la societat.\n- ¿El supremacisme ha trobat en la comunitat ‘incel’ (cèlibes involuntaris) una font de captació per a la seva causa?\nTotalment. Ens imaginem els ‘incels’ com joves lletjos i rebutjats que mai trobaran l’amor, però realment creuen que les dones que no volen tenir sexe amb ells mereixen morir. Aquest extremisme antifeminista ha inspirat molts terroristes. També és una comunitat molt nihilista i on es parla molt de suïcidar-se. Amb tot això, s’han convertit en un pont perquè els supremacistes els reclutin.\n- Internet ha sigut clau en l’apogeu de l’‘alt-right’. ¿Quina importància comunicativa tenen els mems, la ironia, la burla i la humiliació de les víctimes en la propagació del seu discurs?\nL’humor està en el centre de la seva estratègia digital. Té una doble funció: els serveix per atraure homes joves i com a mecanisme de defensa quan se’ls acusa. Juguen a burlar-se de la violència, tot i que sigui de vídeos d’afroamericans sent assassinats, i a fer que semblin bromes quan estan propagant un discurs d’odi clar.\n- També s’han aprofitat del model digital per monetitzar la seva propaganda...\nJa en els anys 80 els supremacistes van utilitzar internet per radicalitzar gent sense exposar-se i actuar en cèl·lules terroristes. És un grup molt adaptat a la tecnologia i ara que els estan prohibint utilitzar mètodes de pagament tradicionals estan passant al bitcoin. Les xarxes socials saben el que passa a les seves plataformes, però els importen més els beneficis que protegir les víctimes. No tenen excusa.\n- Dius que exposar-te a grups tan violents i deshumanitzants t’ha «deformat l’ànima»…\nEscriure el llibre va ser com prendre àcid cada dia, quan t’aixeques i a l’anar al llit. T’afecta perquè es tracta d’humans complexos com nosaltres, però això no els absol perquè han triat dedicar la seva vida a fer que la dels altres sigui pitjor, així que m’ho vaig prendre molt personalment. N’hi ha que diuen que els supremacistes tenen dret a manifestar-se tot i que el seu objectiu sigui la violència. A mi m’importa més la por de les seves víctimes.\n- Em va sorprendre trobar que a la primera pàgina cites a Dolores Ibárruri, ‘la Pasionaria’. ¿Què t’atrau de la seva figura?\nLa Guerra Civil espanyola és vista com un model de la solidaritat antifeixista. El ‘No passaran’ és un gran lema per recordar-nos que no hem de cedir ni un mil·límetre als feixistes.\nAntisemitisme Nazisme Donald Trump Racisme Xarxes socials Estats Units Extrema dreta


[EN DIRECTE] La vaccinació a Catalunya ha evitat 64.450 contagis i 2.923 morts\t[EN DIRECTE] La vaccinació a Catalunya ha evitat 64.450 contagis i 2.923 morts\nUn informe apunta que l’aeroport del Prat pot arribar als 100 milions de viatgers sense ampliar-lo\nL'estudi elaborat per l'Airport Regions Council suggereix augmentar l'ocupació dels avions, utilitzar naus més grans i potenciar l'aeroport de Girona\nUn estudi de l’Airport Regions Council de l’any passat apunta que l’aeroport del Prat pot arribar fins als 100 milions de viatgers davant els 52,6 milions del 2019 sense la necessitat d’ampliar la tercera pista, tal com proposa Aena amb el suport del govern català. Així consta en ‘l’Informe d’Estratègies davant una situació de saturació de l’Aeroport Barcelona-El Prat’, que ha avançat Nació Digital i al qual ha tingut accés l’ACN. Per assolir a aquesta xifra, l’Airport Regional Council proposa que les aerolínies augmentin l’ocupació dels avions més enllà del 83,51% del 2019 fins al 90% o 95% i que utilitzin avions més grans. A més, considera que Girona podria actuar com a aeroport “secundari”, en la línia de grans capital europees com París, Londres, Munic i Moscou.\nL’Airport Regions Council, que va tenir l’actual ministra de Transports, Raquel Sánchez, a la direcció de l’entitat en la seva condició de batllessa de Gavà, conclou que la necessitat d’ampliar l’aeroport del Prat no és tan urgent -tal com apunta Aena- pel paper que podria jugar, entre d’altres, una major ocupació de les aeronaus i l’aeroport de Girona. L’estudi, en canvi, no fa entrar Reus en aquest escenari ni tampoc n’explica els motius.\nL’informe, encarregat per l’Ajuntament del Prat de Llobregat el 2020, treballa amb dades del 2019 de diferents aerolínies i tenint en compte el tipus d’aeronau que utilitzen, amb una ràtio mitjana d’ocupació de 83,51%. L’entitat dibuixa diferents escenaris amb ocupacions més elevades amb el mateix nombre d’aeronaus, fins al 90% i 95%, o d’altres més grans, ocupades fins al 95%.\nEn el primer cas conclou que tenint en compte el mateix nombre d’operacions i la mateixa flota, les aerolínies podrien transportar 1,8 milions de passatgers, un 3,5% més que el 2019 i un 6,64% més, fins als 3,5 milions, si el factor d’ocupació s’eleva fins al 95%. En el segon cas, si s’usen aparells més grans, amb els factors d’ocupació del 2019 s’aconseguirien 7,5 milions més de passatgers (+4,23%, amb un factor d’ocupació del 90%, 10,5 milions més (+19,92%) i del 95%, 13,2 milions més (+25,14%).\nD’altra banda, també suggereix repartir les operacions al llarg del dia i no concentrar-les a primera hora del matí i a última del vespre, un escenari que en el millor dels casos –amb flotes maximitzades i ocupades al 95%- aconseguiria sumar 31,2 milions de viatgers, un 59,37% més que les xifres del 2019. L’organisme justifica que és una de les solucions a les que recorren els aeroports quan s’acosten a la seva capacitat màxima. “Si la demanda augmenta, les aerolínies augmenten les freqüències i tendeixen a pujar preus dels trajectes amb horaris més demandats”, assenyala.\nAmb tot, l’estudi treballa comptant que la capacitat màxima tècnica és de 82 operacions cada hora davant les 90 operacions que apunta Aena i que, segons l’Airport Regions Council, no són viables. Segons argumenta, ni a Londres Heathrow, el que té més demanda del món, arriba a un màxim de 87 operacions acumulant un nivell alt de retard i funcionant amb dues pistes paral·leles de 3,9 i 3,6 quilòmetres.\nFonts de l’Ajuntament del Prat de Llobregat consultades per l’ACN han puntualitzat que tot i que l’informe apunti a maximitzar les operacions fins als 100 milions de passatgers no vol dir que comparteixin aquesta alternativa. En aquesta línia, recorden que el municipi va declarar l’emergència climàtica i que hi ha altres solucions que passen per no envair la zona del Delta.\nUna altra de les estratègies que apunta l’estudi és recórrer a altres modes de transport per a trajectes que per exemple es puguin fer en tren i alliberar ‘slots’. Descarta que aquestes rutes puguin desaparèixer completament però sí reduir el nombre de freqüències. En resum, situa el nombre d’operacions “fàcilment” substituïbles en 20.000, un 6% del total del 2019, i 3,1 milions de viatgers.\nGirona podria acollir fins a 11 milions de passatgers\nUn altre dels eixos de l’estudi situa l’aeroport de Girona com a complementari del de l’Aeroport el Prat i considera que podria acollir fins a 11 milions de passatgers sense haver-hi de fer cap inversió addicional. En aquest sentit, recorda que les instal·lacions de Vilobí d’Onyar ja van actuar com a aeroport secundari quan Ryanair hi tenia una major activitat, convertint Barcelona en “l’única ciutat espanyola servida per dos aeroports”.\nUn altre argument a favor que exposa és que el trasllat amb el centre de Barcelona quan hi hagi alta velocitat seria de 30 minuts, un temps “homologable” al d’altres capitals europees que treballen amb dos aeroports. “Es posa en evidència que el temps previst des de l’aeroport de Girona al centre de Barcelona és similar –i en molts casos inclús menor- no només dels aeroports secundaris sinó principals”, subratlla. Cita, per exemple els caos de Roma Fiumicino, Munic Josef Strauss, Moscou Sheremetyevo, Milà Malpensa o Atenes Eleftherios.\nL’organisme, doncs, conclou que l’aeroport de la capital catalana té un “marge notable de creixement” en operacions i passatgers sense necessitat que la tercera pista s’allargui i insisteix que s’aprofiti el de Girona. Admet que operar en hores vall, renovar les flotes, ajustar les operatives internes i fer-ho des d’un aeroport secundari pot reportar “menys beneficis” a Aena i a les aerolínies.\nNo obstat això, considera que són situacions que s’han donat en altres regions europees i no per això “cap aeroport ha deixat de generar beneficis” ni cap gran aeorolínia comercial ha entrat en pèrdues per aquests motius. “Totes les regions han augmentar de forma considerable tant el nombre de vols com el nombre de passatgers”, finalitza l’informe.


Serà l'esdeveniment astronòmic més important de l'estiu juntament amb les llàgrimes de Sant Llorenç\n3 min. BARCELONA 16/07/2019 11:07\nMARC GASSÓ/MIQUEL BERNIS\n651x366 La LLuna gairebé plena aquest cap de setmana des de la Cerdanya / JOSEP MARIA COSTA La LLuna gairebé plena aquest cap de setmana des de la Cerdanya / JOSEP MARIA COSTA\nAvui, dimarts 16 de juliol, es p roduirà un eclipsi de Lluna parcial, en el qual la Terra ocultarà gairebé un 70% de la Lluna. El fenomen serà visible des de tota la península Ibèrica, i de fet, poc o molt es podrà veure a bona part del món. Només a Amèrica del Nord totes les fases de l'eclipsi hi passaran de dia.\nSerà un eclipsi llarg i que enfosquirà la Lluna en gran mesura, cosa que farà que pugui arribar a assolir una tonalitat rogenca, característica dels eclipsis totals. C omençarà a les 22.02 h i durarà gairebé 3 hores. Acabarà a la 1 de la matinada de demà dimecres, 17 de juliol. La durada total de l'eclipsi serà de 5 hores i 34 minuts, però fase de parcialitat tindrà una durada de 2 hores i 58 minuts, la resta serà la fase de penombra en què amb prou feia es pot notar res.\nLa Lluna avui sortirà plena a les 21.17 h per l'est i es pondrà a les 05.56 h per l'oest. Durant l'eclipsi també seran visibles Saturn, que estarà al costat esquerra i costarà de veure a ull nu i Júpiter que, serà més visible a la seva dreta. De fet ded fa alguns dies la Lluna i Júpiter són a prop, probablement haureu vist ja el planeta mirant a la Lluna, és aquest punt brillant que l'ha acompanyat durant el cap de setmana.\nCom es produeixen els eclipsis de Lluna?\nUn eclipsi de Lluna es produeix quan el Sol, la Terra i la Lluna estan alineats. D'aquesta manera, la llum emesa pel Sol queda bloquejada pel nostre planeta i la Lluna se situa, de manera total o parcial, enfosquida per l'ombra de la Terra. Tot i això, a questa alineació no passa tots els mesos. L'òrbita de la Lluna està lleugerament inclinada i no sempre coincideixen els tres astres en el mateix pla. A més, depenent d'aquesta alineació els eclipsis lunars poden ser de tres tipus: penombrals, parcials i totals.\n¿La meteorologia permetrà veure l'eclipsi?\nEls mapes del temps comencen a insistir en un nou canvi de temps de cara a dimecres i dijous vinent. Molt probablement tindrem ruixats, tempestes de tarda i una nova baixada de temperatures. Malgrat tot, la nit de dimarts a dimecres el cel es mantindrà encara serè en gran part de Catalunya, on és més probable que hi hagi intervals de núvols al vespre és a les Terres de l'Ebre.


Batalla creu que al 2014 s'ha notat una lleu millora econòmica i social a la Seu - FÒRUM.ad\nBatalla creu que al 2014 s’ha notat una lleu millora econòmica i social a la Seu\nOn: 16/01/15 18:05\nL’alcalde de la Seu d’Urgell, Albert Batalla, creu que durant el 2014 s’ha notat un lleu canvi de tendència cap a una millora econòmica i social a la ciutat. Batalla ha fet, així, un repàs de la tasca feta pel consistori, concretada en accions que s’han emmarcat en quatre eixos principals: la recuperació econòmica, la cohesió social, la gestió municipal i les inversions a la ciutat.\nCom a exemples de l’acció de govern, Batalla ha subratllat, entre altres, la feina feta perquè aquest any la Seu d’Urgell hagi assolit una xifra rècord en l’acollida de congressos, trobades i activitats turístiques, que han comportat un impacte econòmic positiu per a la ciutat d’1 milió euros.\nPel que fa al manteniment de la cohesió social, ha destacat la feina del Consorci d’Atenció a les Persones, des d’on s’ha treballat per contribuir a mitigar les dificultats de les famílies més vulnerables. També ha remarcat, com a mesura de suport a empreses i famílies, el fet de no apujar els impostos per sisè any consecutiu, els 30.000 euros adreçats a subvencionar autònoms i nous negocis, així com la constitució de la taula de comerç entre l’Ajuntament i l’UBSU per tal de dinamitzar el comerç de la Seu.\nEn referència al deute públic, l’alcalde urgellenc ha fet èmfasi en la reducció que s’ha aconseguit en els darrers tres exercicis amortitzant 3,4 milions d’euros.\nAlbert Batalla també ha subratllat que l’obertura de l’aeroport Andorra-la Seu d’Urgell com a infraestructura d’ús públic que “obre una nova oportunitat turística, econòmica, laboral i de desenvolupament molt important per a la ciutat”.\nPrevious Post: Ciberatac presumptament jihadista a la web de l’empresa d’electrodomèstics Taurus\nNext Post: BPA no compareixerà davant del Parlament català per l’afer dels comptes de Pujol


Demà arranca la tercera edició de l?RRRR! Festival d?Art i Reciclatge a Gandia | Valencia Extra\nPer tercer any consecutiu Gandia acull l’RRRR! Festival d’Art i Reciclatge, una iniciativa de LaCasaCalba desenvolupada en col·laboració amb el Departament de Gestió Responsable del Territori de l’Ajuntament de Gandia i que té com a objectiu la conscienciació, mitjançant l’art, de la problemàtica ambiental en relació a la generació i gestió de residus, des d’una perspectiva crítica, lúdica i participativa. El programa del festival s’ha presentat aquest matí en una roda de premsa amb Francesc Burgos (Director artístic del Festival i Gerent de LaCasaCaslba) acompanyat per Xavier Ródenas, Regidor de Gestió Responsable del Territori de l’Ajuntament de Gandia, departament col·laborador del festival. Burgos ha plantejat que el festival ‘’és una trobada que vol posar de manifest l’excessiva generació de residus en l’actualitat i ho fem combinant diversió, reflexió i experimentació des d’una perspectiva crítica i creativa amb la intenció de visibilitzar la problemàtica ambiental i fomentar-ne els camins de creació conjunta’’. “El festival va nàixer sent un necessari punt de trobada de l’art i el reciclatge. Es consolida com a referent singular al País Valencià i a l’Estat, com una finestra perquè tots els artistes el consideren una oportunitat per mostrar les seues obres. L’estratègia de les 4 R: Reduir, Reutilitzar, Reciclar i Recuperar està cada vegada més present en les disciplines artístiques”, ha assegurat Ródenas.\nDel 15 al 24 d’octubre se succeiran activitats i espectacles per a tots els públics en distints espais de la ciutat, principalment al Teatre del Raval. Aquesta setmana, del 15 al 19 d’octubre el teatre acull en Campanya Escolar l’espectacle El Rei Mides i Les Metamorfosis de la companyia valenciana El Ball de San Vito, un espectacle l’escenografia del qual està construïda amb materials reciclats; i el proper dilluns, dimarts i dimecres 22, 23 i 24 d’octubre es reprendrà la Campanya Escolar amb l’actuació musical Tot bufant, dels catalans Pep Gol i Pep Pasqual, artistes que fan música popular amb instruments de fabricació pròpia elaborats amb materials reciclats. Ambdós espectacles es podran veure en obert per al públic del festival el dissabte 20 i el diumenge 21 d’octubre a les 19:00h, respectivament, al mateix Teatre del Raval.\nEl festival arranca al públic demà dimecres 17 d’octubre a les 19:30h amb la inauguració de l’exposició Criatures Reciclades de Noni Font (Catalunya) on podrem contemplar criatures marines elaborades totalment amb fusta i d’altes materials reciclats i La piel gastada de Pepa Castillo (País Valencià), artista que, a més a més, s’encarregarà de la performance sonora Bubbles on, mitjançant plàstic reutilitzat, l’artista reflexiona sobre la manera en què construïm la nostra imatge a través dels productes que consumim i que acaben cobrint-nos i ofegant-nos.\nEnguany el cartell del festival comprèn també la presència de reconegudes figures del món acadèmic, escriptors i investigadors en matèria medioambiental com Carlos Taibo (Escriptor i Professor de la Universitat Autònoma de Madrid) i Vicent Cucarella (Economista i Investigador valencià i que actualment ocupa el càrrec de Síndic Major de Comptes de la Comunitat valenciana) a qui podrem escoltar junts en la taula rodona que clourà el festival el proper dimecres 24 d’octubre a les 19:30h al mateix Teatre del Raval. Els ponents, acompanyats de Francesc Burgos (Ambientòleg i Director artístic del Festival), reflexionaran sobre el decreixement com una alternativa al sistema consumista imperant, que continua malbaratant els recursos limitats del nostre planeta.\nDijous 18 a les 19:30h, el Teatre del Raval acollirà la xarrada Contaminació marina: efectes pronòstics i projectes de la mà dels investigadors i professors del Campus de Gandia de la UPV, Miguel Rodilla (Llíria) i Silvia Falco (Argentina) i el Doctor en Enginyeria i Producció Industrial de la UPV i gestor del projecte Repesca_Plas, Aurelio Lázaro (València). La conferència estarà presentada per Xavier Ródenas, Regidor de Gestió Responsable del Territori de l’Ajuntament de Gandia.\nEn la línia argumental de la xarrada, el divendres 19 d’octubre a les 19:00h, tindrà lloc la projecció del documental Freightened, el preu real del transport marítim, una recerca sobre els mecanismes i riscos del transport marítim, una indústria submergida en el secretisme absolut, però que és responsable de la distribució de productes i mercaderies a més de set mil milions de persones a tot el món, i sosté la clau de la nostra economia, el medi ambient i el model de la civilització occidental.\nA banda, hi haurà una intervenció de teatre de carrer pel Passeig de les Germanies i la Plaça del Prado en direcció al Teatre del Raval de la mà de la companyia de teatre de Vila-Real, Visitants, que presentarà Tempus on quatre arqueòlegs, portadors de somnis, arriben des d’un del futur a l’actualitat per a capturar i interpretar mostres intangibles de fòssils del futur.\nEstrena de la producció pròpia del festival: Els Metrognoms\nEnguany es presenta l’RRRR! Festival una producció pròpia elaborada amb autòmates creats amb elements de reciclatge i que sonen a ritmes impossibles amb tambors de diferents procedències. La vessant artística ha estat conduïda per l’experimentador sonor argentí Ángel Di Stéfano, que torna al festival, després que va inaugurar la primera edició. En aquesta ocasió estarà en col·laboració amb el músic i compositor saforenc Joan Mont i sota la direcció escènica de Francesc Burgos. La producció s’estrena a Gandia amb el nom Els Metrognoms i estarà concebuda com una glorieta musical de reciclatge on s’involucren música i vianants. Aquests podran portar un instrument de vent per fer activar els autòmates i participar-ne en la glorieta musical de manera conjunta.\nI, per últim, es realitzarà un taller gratuït de roba i titelles reciclades en la porta del Teatre del Raval, els dies 20 i 21 d’octubre de 17:00 a 19:00h de la mà de Pepa Castillo i Ana Pericàs. Cal inscriure’s en info@teatreravalgandia.org\nEl festival està organitzat per LaCasaCalba i l’àrea de Gestió Responsable del Territori de Ajuntament de Gandia i compta amb la col·laboració d’Ecoembes, Conselleria d’Agricultura, Medi Ambient, Canvi Climàtic i Desenvolupament Rural de la Generalitat\nValenciana, Consorci per a la Gestió de Residus (COR), Diputació de València, Conselleria d’Educació, Investigació, Cultura i Esport, l’Institut Valencià de Cultura de la Generalitat Valenciana i Teatre del Raval, Gandia.\nLa major part de les activitats del festival són d’accés lliure i gratuït. Les entrades per als espectacles de pagament es poden comprar en la web del festival www.rrrrfestival.org allí es pot trobar tota la informació sobre la present edició.\n230 escolars participen en la X Diada Ciclista organitzada per col·legis públics de Gandia\nLa Mancomunitat de Municipis de la Safor entega els premis del III Concurs de Dibuix del Dia Mundial Sense Tabac\nPrimer tast de la FIRA I FESTES de Gandia 2019\nDiana Morant elegida alcaldessa de Gandia amb els vots de PSPV-PSOE i Compromís Més Gandia Unida


4 MANERES D'ACCIÓ PER AFAVORIR UN ENTORN CREATIU I INCLUSIU - LIDERATGE CONSCIENT\nPrincipal Lideratge Conscient 4 maneres d'acció per afavorir un entorn creatiu i inclusiu\n4 maneres d'acció per afavorir un entorn creatiu i inclusiu\nAlgunes persones neixen líders forts i dediquen gran part de la seva carrera a ser més conscients del que ja fan intrínsecament. Per a altres, el lideratge és quelcom que s’ha d’adquirir, aprendre i practicar. Ho penso com a parlar en públic: hi ha persones que són naturals i d’altres cada vegada són més naturals amb el pas del temps.\nEspecialment quan sou un fundador d’inicis, dominar l’art del lideratge és un aspecte crucial per construir un negoci amb èxit.\nQuan el meu equip i jo vam començar amb ThirdLove, la nostra manera de pensar sobre el lideratge en el context de l’empresa era molt diferent de les formes en què pensàvem conscientment inculcar o construir lideratge a mesura que creixíem. Com més gran es feia l’empresa, més persones contractàvem, com a equip més necessitàvem pensar què significava el lideratge per a nosaltres: a nivell executiu, a nivell directiu i fins i tot per a empleats nous que volien sentir-se propietat del seu treball.\nUna de les lliçons més importants que he après al llarg dels anys és la quantitat de lideratge que no passa al buit. No és una cosa que treballis sols. És una co-construcció. És una col·laboració entre vosaltres i la gent que us envolta. I l’eficàcia que sou com a líder es redueix a la manera de crear un entorn que afavoreixi aprenentatges saludables, productius i eficaços al llarg del temps, per a totes les persones implicades.\nDit això, aquí hi ha quatre maneres d’actuar per fomentar un entorn creatiu i inclusiu en el vostre propi negoci i convertir-vos en un líder millor:\n1. Establir un entorn que construeixi la seva comunitat interna.\nAl final del dia, definiu el to.\nPer tenir un equip amb un alt funcionament, heu d’ensenyar als altres que us envolten com voleu que funcioni l’entorn a través de la vostra manera de conduir l’exemple. La forma d’acollir informació nova i animar la gent a compartir idees, i la manera d’escoltar i d’implicar-se activament (fins i tot per les petites cortesies) fomenta el talent d’èxits assolits de maneres saludables i positives.\nAixò crea una cultura que permet als altres seguir les seves pròpies curiositats innates i convertir-se en ells mateixos líders.\n2. Defensa el desenvolupament professional del teu equip.\nCom a líder, teniu èxit quan altres ho aconsegueixen. El millor que podeu fer aquí és crear fulls de ruta per al vostre equip, de forma col·lectiva i individual.\nPer a cada company d’equip individual, heu de tenir respostes a aquestes preguntes:\nOn volen anar?\nQuè volen aprendre?\nA més, heu de mantenir converses obertes i honestes amb ells per tenir una idea clara de com se senten actualment i si se'ls informa sobre què ha de passar perquè avancin. I com més claredat proporcioneu, menys probabilitats tindreu de trobar problemes relacionats amb la trajectòria professional.\nqui és pare deandre jordan\n3. Sigues un agent de canvi valent.\nLa vostra mentalitat com a líder hauria de ser un 'valent facilitador'.\nEts algú que s’encarrega i adopta el paper de ser un agent de canvi per donar suport a la interrupció constructiva i, en última instància, fer que l’entorn i els que l’envolten funcionin millor i amb més eficàcia.\nDesafieu cada membre de l’equip a pensar críticament i els empeny a aprendre, millorar i dur a terme constantment. I encoratgeu a tothom a veure el seu treball des d’un objectiu de millora contínua. El vostre objectiu és accelerar sempre, no inhibir, el canvi productiu.\n4. Uniu el vostre equip darrere d’objectius comuns.\nCom a líder, doneu la direcció al vostre equip.\nPer fer-ho, heu de connectar el treball diari a un propòsit compartit més gran per a tots els membres de la vostra organització. Tothom ha de sentir-se com una participació valuosa i participativa d’actius en l’èxit d’un objectiu més ampli. I després, un cop definiu què és aquella Estrella Polar, heu de prioritzar despietadament el reforç d’aquesta visió compartida en els moments quotidians.\nSi ho observeu, gran part del lideratge eficaç es redueix a la comunicació. Per tant, heu de reconèixer que, com parlar en públic, el lideratge és una habilitat. I com més deliberadament i intencionalment practiqueu aquesta habilitat diàriament, més probabilitats teniu de crear un entorn inclusiu, creatiu i amb gran èxit on tothom prosperi.\nGoworth Miller és casat\nquina alçada és nítida\nJames Murray Edat dels comodins poc pràctics\nquant val jack osbourne


Avís legal | Palau Arquitectura\nD’acord amb les obligacions previstes en la Llei 34/2002, de Serveis de la Societat de la Informació i de Comerç Electrònic (en endavantLSSICE), PALAUARQUITECTURA manifesta que el domini www.palauarquitectura.ad és propietat de PALAUARQUITECTURA, amb NRT F-288799Y, i amb domicili a c. Bonaventura Riberaygua 41, AD500, Andorra la Vella (Principat d’Andorra).\nPALAUARQUITECTURA no pot assumir cap responsabilitat derivada de l’ús incorrecte, inadequat o il·lícit de la informació apareguda en les seves pàgines d’Internet. Amb els límits establerts en la llei, PALAUARQUITECTURA no assumeix cap responsabilitat derivada de la falta de veracitat, integritat, actualització i precisió de les dades o informacions que es contenen en les seves pàgines d’Internet.\nEls continguts i informació de les pàgines d’Internet de PALAUARQUITECTURA estan elaborades per professionals de la mateixa, degudament qualificats per a l’exercici de la seva professió. No obstant això, els continguts i informació no vinculen al nomenat despatx ni constitueixen opinions, consells o assessorament legal de cap tipus, doncs es tracta merament d’un servei ofert amb caràcter informatiu i divulgatiu. Les pàgines d’Internet de PALAUARQUITECTURA poden contenir enllaços (links) a altres pàgines de terceres parts. Per tant, aquesta no pot assumir responsabilitats pel contingut que pugui aparèixer en pàgines de tercers. Els textos, imatges, sons, animacions, programari i la resta de continguts inclosos en aquestwebsitesón propietat exclusiva de PALAUARQUITECTURA o les seves llicències. Qualsevol acte de transmissió, distribució, cessió, reproducció, emmagatzematge o comunicació pública total o parcial, ha de comptar amb el consentiment exprés de PALAUARQUITECTURA.\nEn virtut de la Llei 15/1999, de 13 de desembre, sobre la Protecció de Dades de Caràcter Personal, el fem coneixedor que les seves dades personals, estan incorporades en un fitxer denominat “Contactes” responsabilitat de PALAUARQUITECTURA. La finalitat d’aquest fitxer és la de gestionar les dades de les persones de contacte. Aquestes dades no seran transmeses a terceres persones.\nAixí mateix, per a accedir a alguns dels serveis o obtenir informació que PALAUARQUITECTURA ofereix a través delwebsitehaurà de proporcionar algunes dades de caràcter personal. En compliment de l’establert en la LO15/1999, de 13 de desembre, de Protecció de Dades de Caràcter Personal l’informem que, mitjançant la complementació del formulari, les seves dades personals quedaran incorporades i seran tractades en els fitxers de PALAUARQUITECTURA amb la finalitat de poder-li prestar i oferir els nostres serveis, així com per a informar-lide les millores del lloc Web.\nSi desitja exercir els drets d’accés, rectificació, cancel·lació o oposició, pot enviar un correu electrònic a info@palauarquitectura.ad\nAquesta web és propietat de PALAUARQUITECTURA. Els drets de Propietat Intel·lectual i drets d’explotació i reproducció d’aquesta web, de les seves pàgines, pantalles, la Informació que contenen, la seva aparença i disseny, així com els vincles (“hiperlinks”) que s’estableixin des d’ella a altres pàgines web de qualsevol centreadscrits o organisme depenent, són propietat exclusiva d’aquesta, tret que expressament s’especifiqui altra cosa.\nQualsevol denominació, dissenys i/o logotips, així com qualsevol producte o servei oferts i reflectits en aquesta pàgina web, són marques degudament registrades per PALAUARQUITECTURA per les seves societats filials i/o dominades o per tercers.\nEls drets de propietat intel·lectual i marques de tercers estan destacats convenientment i han de ser respectats per tot aquell que accedeixi a aquesta pàgina, no essent responsabilitat de PALAUARQUITECTURA l’ús que L’USUARI pugui portar a terme referent a això, recaient la responsabilitat exclusiva en la seva persona.\nNomés per a ús personal i privat es permet descarregar els continguts, copiar o imprimir qualsevol pàgina d’aquesta web. Queda prohibit reproduir, transmetre, modificar o suprimir la informació, contingut o advertiments d’aquesta web sense la prèvia autorització per escrit de PALAUARQUITECTURA\nPALAUARQUITECTURA no transfereix als usuaris la propietat del seu software. L’usuari és el propietari del suport en el qual el software és gravat.\nPALAUARQUITECTURA posseeix tots els drets de propietat industrial i intel·lectual, incloent-hi el software. Si l’usuari transfereix software d’aquest websiteal seu terminal, no podrà disseccionar pel seu estudi i descompilar, traduir la versió del codi objecte original o el seu llenguatge a un altre codi o llenguatge.\nLes presents condicions generals es regeixen per la Legislació andorrana, sent competent la Batllia andorrana per a conèixer de quantes qüestions se suscitin sobre la interpretació, aplicació i compliment de les mateixes. L’USUARI, en virtut de la seva acceptació a les condicions generals recollides en aquest avís legal, renuncia expressament a qualsevol fur que, per aplicació de la Llei d’Enjudiciament Civil vigent pogués correspondre.